Z A P I S N I K
37. sjednice Vijeća Gradske četvrti Novi Zagreb - istok 
održane 29. siječnja 2020. u zgradi Područnog ureda Gradske uprave Novi Zagreb, Zagreb,  Ulica svetog Mateja 93 s početkom u 17,00 sati

Nazočni članovi Gradske četvrti Novi Zagreb - istok: Milenko Arapović, Nevenka Lasić, Nada Bašić, Ratko Bedeković, Renata Bedeković, Igor Bočkaj, Teodor Celakoski, Anton Glasnović, Dario Laštre, Vedran Markoš, Mirela Mikić Muha, Željka Novak, Ljerkica Perešin, Zvonimir Rukavina, Imran Srebreniković.

Nenazočni članovi Gradske četvrti Novi Zagreb – istok: Frane Knezović, Maja Baturić i Zoran Rotim.

Nazočni iz Gradskog ureda za mjesnu samoupravu: Suzana Ječ – voditeljica Područnog odsjeka Novi Zagreb – istok, Mateo Peša – viši stručni suradnik i Anita Martinić – stručna referentica.

Drugi nazočni: Zlatko Blagaj – stanovnik Travnog.

Sjednicu otvara gospodin Milenko Arapović, predsjednik Vijeća Gradske četvrti Novi Zagreb - istok i pozdravlja sve nazočne.

Predsjednik konstatira da je na sjednici nazočno 15 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA

Prije utvrđivanja dnevnog reda, predsjednik otvara raspravu o zapisnicima sa 35. i 36. sjednice Vijeća Gradske četvrti Novi Zagreb - istok. 

Vijeće Gradske četvrti Novi Zagreb – istok jednoglasno (15 „za“) usvaja zapisnike sa 35. i 36. sjednice.

USVAJANJE DNEVNOG REDA

Zatim otvara raspravu o prijedlogu dnevnog reda.

Nakon rasprave, Vijeće Gradske četvrti Novi Zagreb - istok jednoglasno (15 „za“) donosi sljedeći

DNEVNI  RED

	1. 
	Rasprava o stanju onečišćenog zraka na području Gradske četvrti Novi Zagreb -istok

	2. 
	Prijedlog zaključka o izmjeni Financijskog plana Gradske četvrti Novi Zagreb - istok za 2019.

	3. 
	Prijedlog Financijskog plana Gradske četvrti Novi Zagreb - istok za 2020.

	4. 
	Prijedlog Programa održavanja komunalne infrastrukture na području Gradske četvrti Novi Zagreb - istok u 2020.

	5. 
	Prijedlog kandidata za nagradu Grada Zagreba

	6. 
	Zaključak o davanju mišljenja na Prijedlog zaključka o ukidanju statusa javnog dobra u općoj uoprabi

	7. 
	Zaključak o davanju mišljenja na Prijedlog zaključka o prihvaćanju Ugovora o sufinanciranju i partnerstvu na projektu za "Multisenzorsko zračno snimanje Republike Hrvatske za potrebe smanjenja rizika od katastrofe" dio b. Potresni rizik na području Grada Zagreba u okviru Operativnog programa konkurentnosti i kohezija za razdoblje 2014.-2020.

	8. 
	Zaključak o davanju mišljenja na Prijedlog statutarne odluke o izmjenama i dopunama Statuta Grada Zagreba

	9. 
	Zaključak o davanju mišljenja na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba

	10. 
	Zaključak o davanju mišljenja na Prijedlog zaključka o raspodjeli sredstava za djelomično pokrivanje gubitka Kliničke bolnice "Sveti Duh" i Specijalne bolnice za plućne bolesti


	11. 
	Zaključak o davanju mišljenja na Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza

	12. 
	Zaključak o davanju mišljenja na Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije

	13. 
	Zaključak o davanju mišljenja na prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017. do kraja 2020. godine)

	14. 
	Zaključak o davanju mišljenja (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. do 2016., za 2020. godinu)

	15. 
	Pitanja, prijedlozi i obavijesti




Ad.1.  Rasprava o stanju onečišćenog zraka na području Gradske četvrti Novi Zagreb -istok

U uvodnoj riječi predsjednik Milenko Arapović je izvijestio o poduzetim traženjima za dobivanje informacija o stanju onečišćenja zraka. Uz nedovoljno zadovoljavajuća očitovanja Zavoda za javno zdravstvo, poduzeo je i druge kontakte iz kojih je dobivena informacija kako su kao glavni faktori onečišćenja detektirane nepovoljne meteorološke prilike, pojačano grijanje i promet.
 
Naglašava kako se po ovoj točki dnevnog reda ne donosi zaseban zaključak već otvara raspravu u kojoj sudjeluju Mirela Mikić Muha, Teodor Celakoski, Anton Glasnović, Ratko Bedeković, Željka Novak, Renata Bedeković, Igor Bočkaj, Vedran Markoš i Imran Srebreniković.

Vijeće je većinom podržalo izlaganje članice Vijeća Mirele Mikić Muha, koja je istakla problem sa povećanim razinama sumporovodika u zraku i ponovila zahtjev za postavu dva dodatna senzora vezana uz Eko-kartu, primjerice u Sopotu i Utrinama. Također je ponovila zahtjev da Grad izdvoji potreban iznos od 10 milijuna kuna ZZJZ dr. Adrija Štampar za nabavu uređaja za mjerenje dioksina. Podsjeća da je u 5 navrata svoje prijedloge urudžbirala i kod Radne grupe za praćenje stanja onečišćenja zraka, međutim bez odgovora – dapače, Radna grupa mjesecima nije održala sastanak.

Na prijedlog člana Vijeća Vedrana Markoša da se preispita Odluka o produljenju roka za držanje domaćih životinja, predsjednik Milenko Arapović odgovara kako je taj rok produljen do 30. lipnja 2020. kako bi se vlasnicima farmi omogućilo prijavljivanje na natječaj za dodjelu sredstava za izmještanje ili zatvaranje farmi. Na taj dio rasprave članica Mirela Mikić Muha iznosi prijedlog da se te naknade uvećaju za 50%, što bi farmere dodatno motiviralo i doprinijelo rješavanju problema.

Članovi Vijeća Renata Bedeković, Ratko Bedeković i Igor Bočkaj izražavaju mišljenje kako domaće životinje nisu glavni uzrok onečišćenja zraka.

Član Vijeća Teodor Celakoski upozorava na širu sliku, odnosno problem urbanizma u Gradu Zagrebu te navodi primjer tzv. „zagrebačkog Manhattna“ koji bi zatvorio još jedan zračni koridor i dodatno pogoršao stanje u Novom Zagrebu i šire.


Ad.2.  Prijedlog zaključka o izmjeni Financijskog plana Gradske četvrti Novi Zagreb - istok za 2019.

U raspravi sudjeluju: Milenko Arapović, Željka Novak, Mirela Mikić Muha, Renata Bedeković, Vedran Markoš.

Vijeće Gradske četvrti Novi Zagreb – istok većinom glasova (10 „za“ i 5 „suzdržanih“) donosi
	




ZAKLJUČAK O IZMJENI FINANCIJSKOG PLANA

	Gradske četvrti Novi Zagreb - istok za 2019.

	
	
	
	
	
	
	
	
	
	

	Članak 1.

	U financijskom planu Gradske četvrti Novi Zagreb - istok za 2019. (Službeni glasnik Grada Zagreba 5/18), članak 2. mijenja se i glasi:

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	52.173.000,00

	6711
	PRIHODI ZA FINANCIRANJE RASHODA POSLOVANJA
	50.998.000,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	1.175.000,00

	
	 
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	52.173.000,00

	 
	OSNOVNA DJELATNOST GRADSKE ČETVRTI NOVI ZAGREB - ISTOK
	27.450.200,00

	3223
	ENERGIJA
	20.000,00

	3232
	USLUGE TEKUĆEG I INVESTICIJSKOG ODRŽAVANJA 
	11.161.500,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	11.996.500,00

	3235
	ZAKUPNINE I NAJAMNINE
	25.000,00

	3237
	INTELEKTUALNE I OSOBNE USLUGE
	75.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.410.200,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	102.000,00

	3821
	KAPITALNE DONACIJE NEPROFITNIM ORGANIZACIJAMA
	285.000,00

	4214
	OSTALI GRAĐEVINSKI OBJEKTI 
	1.065.000,00

	4221
	UREDSKA OPREMA I NAMJEŠTAJ
	110.000,00

	 
	ODRŽAVANJE KOMUNALNE INFRASTRUKTURE
	24.722.800,00

	3232
	ODVODNJA ATMOSFERSKIH VODA
	918.000,00

	3232
	ČIŠĆENJE JAVNIH POVRŠINA
	4.086.000,00

	3232
	ODRŽAVANJE JAVNIH POVRŠINA
	13.176.800,00

	3232
	ODRŽAVANJE NERAZVRSTANIH CESTA
	6.542.000,00

	Članak 2.

	Ovaj Zaključak će biti objavljen u Službenom glasniku Grada Zagreba.




Ad.3.  Prijedlog Financijskog plana Gradske četvrti Novi Zagreb - istok za 2020. 

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (9 „za“, 2 „protiv“ i 4 „suzdržanih“) donosi
	




FINANCIJSKI PLAN 

	Gradske četvrti Novi Zagreb-istok za 2020.

	
	
	
	
	
	
	
	
	
	

	Članak 1.

	Financijski plan Gradske četvrti Novi Zagreb-istok za 2020. (dalje u tekstu : Plan) sastoji se od :

	
	
	
	
	
	
	
	
	
	

	
	                                  PRIHODA
	52.018.300,00
	kn
	
	
	
	
	
	

	
	                                  RASHODA
	52.018.300,00
	kn
	
	
	
	
	
	

	
	
	
	
	
	
	
	
	
	

	Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	52.018.300,00

	6711
	PRIHODI ZA FINANCIRANJE RASHODA POSLOVANJA
	49.828.300,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	2.190.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	52.018.300,00

	 
	OSNOVNA DJELATNOST GRADSKE ČETVRTI NOVI ZAGREB - ISTOK
	27.295.500,00

	3223
	ENERGIJA
	20.000,00

	3232
	USLUGE TEKUĆEG I INVESTICIJSKOG ODRŽAVANJA 
	10.197.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	11.996.500,00

	3235
	ZAKUPNINE I NAJAMNINE
	31.000,00

	3237
	INTELEKTUALNE I OSOBNE USLUGE
	43.000,00

	3239
	OSTALE USLUGE
	6.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	2.410.000,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	102.000,00

	3821
	KAPITALNE DONACIJE NEPROFITNIM ORGANIZACIJAMA
	100.000,00

	4214
	OSTALI GRAĐEVINSKI OBJEKTI 
	2.180.000,00

	4221
	UREDSKA OPREMA I NAMJEŠTAJ
	10.000,00

	 
	ODRŽAVANJE KOMUNALNE INFRASTRUKTURE
	24.722.800,00

	3232
	ODVODNJA ATMOSFERSKIH VODA
	918.000,00

	3232
	ČIŠĆENJE JAVNIH POVRŠINA
	4.086.000,00

	3232
	ODRŽAVANJE JAVNIH POVRŠINA
	13.176.800,00

	3232
	ODRŽAVANJE NERAZVRSTANIH CESTA
	6.542.000,00

	
	
	
	
	
	
	
	
	
	

	Članak 3.

	Naredbodavac za izvršenje Plana je pročelnica Gradskog ureda za mjesnu samoupravu.

	
	
	
	
	
	
	
	
	
	

	Članak 4.

	Ovaj će Plan biti objavljen u Službenom glasniku Grada Zagreba.




Ad.4.  Prijedlog Programa održavanja komunalne infrastrukture na području Gradske četvrti Novi Zagreb - istok u 2020.

Izvjestitelj: Milenko Arapović.
Vijeće Gradske četvrti Novi Zagreb – istok većinom glasova (10 „za“, 1 „protiv“ i 4 „suzdržanih“) donosi

PROGRAM
održavanja komunalne infrastrukture
na području Gradske četvrti Novi Zagreb - istok u 2020.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Novi Zagreb - istok (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2020. i Financijskom planu Gradske četvrti za 2020., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 24.722.800,00 kuna raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:
	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	918.000,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	4.086.000,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	13.176.800,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	6.542.000,00

	Ukupno
	24.722.800,00



	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 3.100 vodolovnih grla te drugih građevina javne odvodnje oborinskh voda na području Gradske četvrti u 2020. godini.

	5. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 1.052.037 m², čišćenja 836.676 m²  velikom i 554.000 m²  malom čistilicom, pranja 667.006 m² autocisternom  te druge poslove čišćenja i pranja na području Gradske četvrti u 2020. godini. 

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.947.479 m² javnih zelenih površina na području Gradske četvrti u 2020. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 738.404 m² nerazvrstanih cesta na području Gradske četvrti u 2020. godini, uključujući održavanje semaforskih uređaja na 27 lokacija, osim poslova obuhvaćenih planovima malih komunalnih akcija mjesnih odbora.
8. Gradska četvrt izvršavat će obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2020. i ovim programom, a prema načelima štednje i racionalnog korištenja sredstava.

	11. Ovaj će program biti objavljen u Službenom glasniku Grada Zagreba.


Ad.5. Prijedlog kandidata za nagradu Grada Zagreba

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (14 „za“ i 1 „suzdržan“) donosi


Z A K LJ U Č A K
o prijedlogu kandidata za dodjelu Nagrade Grada Zagreba

1. Vijeće Gradske četvrti Novi Zagreb – istok kao kandidate za dodjelu Nagrade Grada Zagreba predlaže policijske službenike PU zagrebačke Dalibora Jurkovića i Denisa Vujčića.

2. Kandidati se predlažu za osobite rezultate iskazane u praktičnom radu na promicanju sigurnosti osoba i imovine te značajan doprinos porastu ugleda policije u javnosti, za što su im dodijeljene i pojedinačne godišnje nagrade Ministarstva unutarnjih poslova Republike Hrvatske povodom obilježavanja Dana policije 27. rujna 2019. godine.

3. Ovaj će zaključak biti upućen Gradskoj Skupštini Grada Zagreba putem Gradskog ureda za mjesnu samoupravu.


Ad.6.  Zaključak o davanju mišljenja na Prijedlog zaključka o ukidanju statusa javnog dobra u općoj uporabi

U raspravi sudjeluju: Milenko Arapović i Ratko Bedeković.

Vijeće Gradske četvrti Novi Zagreb – istok većinom glasova (7 „za“, 6 „protiv“ i 2 „suzdržanih“) donosi

Z A K L J U Č A K
o davanju mišljenja na Prijedlog zaključka o ukidanju statusa javnog dobra u općoj uporabi (na nekretninama označenima kao z.k.č. 88/3, put, površine 3 m2, upisane u z.k.ul. 3886 k.o. Buzin, z.k.č. 72/1, put, površine 1041 m2, upisane u z.k.ul. 3890 k.o. Buzin, z.k.č. 72/2, put, Krči, površine 217 m2, upisane u z.k.ul. 3888 k.o. Buzin i z.k.č. 33/9, Krči, put, površine 486 m2, upisane u z.k.ul. 86 k.o. Buzin)

1. Vijeće Gradske četvrti Novi Zagreb – istok daje negativno mišljenje na Prijedlog zaključka o ukidanju statusa javnog dobra u općoj uporabi (na nekretninama označenima kao z.k.č. 88/3, put, površine 3 m2, upisane u z.k.ul. 3886 k.o. Buzin, z.k.č. 72/1, put, površine 1041 m2, upisane u z.k.ul. 3890 k.o. Buzin, z.k.č. 72/2, put, Krči, površine 217 m2, upisane u z.k.ul. 3888 k.o. Buzin i z.k.č. 33/9, Krči, put, površine 486 m2, upisane u z.k.ul. 86 k.o. Buzin).

1. Ovaj će zaključak biti upućen Stručnoj službi gradonačelnika.


Ad.7.  Zaključak o davanju mišljenja na Prijedlog zaključka o prihvaćanju Ugovora o sufinanciranju i partnerstvu na projektu za "Multisenzorsko zračno snimanje Republike Hrvatske za potrebe smanjenja rizika od katastrofe" dio b. Potresni rizik na području Grada Zagreba u okviru Operativnog programa konkurentnosti i kohezija za razdoblje 2014.-2020.

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (13 „za“, 1 „protiv“ i 1 „suzdržan“) donosi


Z A K L J U Č A K
o davanju mišljenja na Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.

1. Vijeće Gradske četvrti Novi Zagreb – istok daje pozitivno mišljenje na Prijedlog zaključka o prihvaćanju Ugovora o sufinanciranju i partnerstvu na projektu „Multisenzorsko zračno snimanje Republike Hrvatske za potrebe procjene smanjenja rizika od katastrofa“ dio b. Potresni rizik na području Grada Zagreba u okviru Operativnog programa konkurentnost i kohezija za razdoblje 2014. – 2020.

1. Ovaj će zaključak biti upućen Stručnoj službi gradonačelnika.


Ad.8. Zaključak o davanju mišljenja na Prijedlog statutarne odluke o izmjenama i dopunama Statuta Grada Zagreba

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (13 „za“ i 2 „suzdržanih“) donosi

Z A K L J U Č A K
o davanju mišljenja na Prijedlog statutarne odluke o izmjenama i dopunama Statuta Grada Zagreba

           1.  Vijeće Gradske četvrti Novi Zagreb – istok daje pozitivno mišljenje na Prijedlog statutarne odluke o izmjenama i dopunama Statuta Grada Zagreba.

1. Ovaj će zaključak biti upućen Gradskoj skupštini Grada Zagreba, Odboru za Statut, Poslovnik  i propise i Stručnoj službi gradonačelnika.


Ad.9.  Zaključak o davanju mišljenja na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba

U raspravi sudjeluju: Milenko Arapović i Anton Glasnović.

Vijeće Gradske četvrti Novi Zagreb – istok većinom glasova (8 „za“, 5 „protiv“ i 2 „suzdržanih“) donosi

Z A K L J U Č A K
o davanju mišljenja na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba


           1.  Vijeće Gradske četvrti Novi Zagreb – istok daje pozitivno mišljenje na Prijedlog zaključka o davanju jamstva za kreditno zaduživanje Nastavnog zavoda za hitnu medicinu Grada Zagreba.

2. Ovaj će zaključak biti upućen Stručnoj službi gradonačelnika.


Ad.10.  Zaključak o davanju mišljenja na Prijedlog zaključka o raspodjeli sredstava za djelomično pokrivanje gubitka Kliničke bolnice "Sveti Duh" i Specijalne bolnice za plućne bolesti

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (10 „za“, 3 „protiv“ i 2 „suzdržanih“) donosi

Z A K L J U Č A K
o davanju mišljenja na Prijedlog zaključka o raspodjeli sredstava za djelomično pokrivanje gubitka Kliničke bolnice „Sveti Duh“ i Specijalne bolnice za plućne bolesti

           1.  Vijeće Gradske četvrti Novi Zagreb – istok daje pozitivno mišljenje na Prijedlog zaključka o raspodjeli sredstava za djelomično pokrivanje gubitka Kliničke bolnice „Sveti Duh“ i Specijalne bolnice za plućne bolesti.

2. Ovaj će zaključak biti upućen Stručnoj službi gradonačelnika.


Ad.11..  Zaključak o davanju mišljenja na Prijedlog odluke o izmjenama i dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (7 „za“, 5 „protiv“ i 3 „suzdržanih“) donosi

Z A K L J U Č A K
o davanju mišljenja na Prijedlog odluke o izmjenama i dopuni Odluke o prihvačanju prijenosa osnivačkih prava na ustanovom Upravljenje sportskim objektima na Grad Zagreb i obavljanju osnivačkih prava i obveza

1. Vijeće Gradske četvrti Novi Zagreb – istok daje negativno mišljenje na Prijedlog odluke o izmjenama i dopuni Odluke o prihvačanju prijenosa osnivačkih prava na ustanovom Upravljenje sportskim objektima na Grad Zagreb i obavljanju osnivačkih prava i obveza.

2. Ovaj će zaključak biti upućen Stručnoj službi gradonačelnika.


Ad.12.  Zaključak o davanju mišljenja na Prijedlog odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije

Izvjestitelj: Milenko Arapović.

Vijeće Gradske četvrti Novi Zagreb – istok većinom glasova (8 „za“ i 7 „suzdržanih“) donosi

Z A K L J U Č A K
o davanju mišljenja na Prijedlog Odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije

             1.  Vijeće Gradske četvrti Novi Zagreb – istok daje pozitivno mišljenje na Prijedlog Odluke o izmjeni Odluke o osnivanju i imenovanju Povjerenstva za ploče za označavanje imena ulica i trgova, spomenike, skulpture, spomen-ploče, sakralna obilježja i umjetničke instalacije.

2. Ovaj će zaključak biti upućen Stručnoj službi gradonačelnika.


Ad.13.  Zaključak o davanju mišljenja na prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017. do kraja 2020. godine)

U raspravi sudjeluju: Milenko Arapović i Zvonimir Rukavina.

Vijeće Gradske četvrti Novi Zagreb – istok većinom glasova (14 „za“ i 1 „suzdržan“) donosi

Z A K L J U Č A K
o davanju mišljenja na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)

             1.  Vijeće Gradske četvrti Novi Zagreb – istok daje pozitivno mišljenje na Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2020.)

2. Ovaj će zaključak biti upućen Stručnoj službi gradonačelnika.


Ad.14.  Zaključak o davanju mišljenja (produženje provedbe Akcijskog plana suzbijanja štetne uporabe alkohola u Gradu Zagrebu za razdoblje 2013. do 2016., za 2020. godinu)

U raspravi sudjeluju: Milenko Arapović i Anton Glasnović.

Vijeće Gradske četvrti Novi Zagreb – istok većinom glasova (14 „za“ i 1 „suzdržan“) donosi

Z A K L J U Č A K
o davanju mišljenja na Prijedlog zaključka (produženje provedbe Akcijskog plana Grada Zagreba za suzbijanje štetne uporabe alkohola u Gradu Zagrebu za razdoblje od 2013. do 2016., do kraja 2020.)

             1.  Vijeće Gradske četvrti Novi Zagreb – istok daje pozitivno mišljenje na Prijedlog zaključka (produženje provedbe Akcijskog plana Grada Zagreba za suzbijanje štetne uporabe alkohola u Gradu Zagrebu za razdoblje od 2013. do 2016., do kraja 2020.)

2. Ovaj će zaključak biti upućen Stručnoj službi gradonačelnika.


Ad.15.  Pitanja, prijedlozi i obavijesti

Član Vijeća Igor Bočkaj predlaže izmještanje spomen panoa na SRC Sopot koje je postavila HVIDR-a, a koji su devastirani od strane vandala dok se ne pronađe najbolja lokacija za iste. Dodaje da je uputio email na temu realizacije projekta spomenika palim braniteljima u Sopotu. Također, referira se na točku 6. Zaključak o davanju mišljenja na Prijedlog zaključka o ukidanju statusa javnog dobra u općoj uporabi, u kojoj se ne slaže sa konstatacijom da se na privatnoj parceli može graditi bilo što pritom se ne obazirući na ostale stanovnike u okolici. Navodi da se trebaju poštovati zakonski okviri za navedeno.

Predsjednik Vijeća Milenko Arapović odgavara da se pod točkom 6. radi iskučivo o objedinjavanju čestica te nema riječi ni o kakvoj gradnji na spomenutom području. 
Također napominje da je već održan sastanak sa Vijećem Mjesnog odbora Sopot vezano uz tematiku spomen parka Domovinskog rata, a koji će se nastojati realizirati u koordinaciji sa Gradskim uredom za sport i mlade.

Članica Vijeća Željka Novak ističe problematiku oko izgradnje spomenika braniteljima u Središću.

Članica Vijeća Nada Bašić predlaže iscrtavanje horizontalne signalizacije u Ulici Sv. Mateja u Dugavama te napominje da će traženo predati u pismenom obliku stručnoj službi za mjesnu samoupravu.

Član Vijeća Zvonimir Rukavina ističe da su građani Maretićeve ulice u Utrinama izglasali na referendumu uvođenje zone naplate parkiranja te predlaže da se uputi poziv nadležnim stručnim službama Grada na očevid za područje cijele Gradske četvrti Novi Zagreb – istok radi utvrđivanja potrebe za uvođenje zone naplate parkinga i koji su kriteriji za iste. Također, navodi da su unazad 3 godine u Utrinama stihijski postavljeni znakovi zabrane parkiranja koji se uopće ne poštuju. Traži da nadležne stručne službe izvrše očevid.

Predsjednik Vijeća Milenko Arapović odgovara da naplata parkinga na području svakog mjesnog odbora isključivo ovisi o odluci odnosno zaključku vijeća mjesnih odbora, a koji se potom upućuje na nadležne adrese u Gradu. Takva je procedura i Vijeće Gradske četvrti Novi Zagreb – istok ne može samostalno odlučiti po tom pitanju. Također, izvještava prisutne da će se sastanak na temu sanacije platoa Božidara Magovca 147-167 održati sutra, dok je u međuvremenu završen natječaj za odabir projektanta. Po njegovim saznanjima, projekt bi trebao ubrzo započeti.

Stanovnik Travnog, gosp. Zlatko Blagaj zahvaljuje na trudu i angažmanu Gradske četvrti Novi Zagreb – istok vezano uz spomenuti projekt sanacije platoa B. Magovca 147-167.

Članica Vijeća Željka Novak ističe problematiku oko nedavnog požara u garažnom prostoru kod zgrade „Mamutice“ u Travnom. Traži rješenje spomenutog slučaja s obzirom na otegotnu okolnost imovinsko – pravnih odnosa oko vlasništva garaža.

Članica Vijeća Mirela Mikić Muha ističe da je pitanje naplate parkiranja isključivo stvar mjesnih odbora, a ne stručnih službi. Nadalje, moli da se uputi upit prema Gradu vezano uz korištenje službenog prostora za vanjske korisnike odnosno dvorane u procesu uređenja od cca 57 m2, s obzirom da je trenutna dvorana namjenjena isključivo za potrebe Vijeća Gradske četvrti Novi Zagreb – istok. 

Predsjednik Vijeća Milenko Arapović odgovara da se trenutno novouređena dvorana isključivo koristi za potrebe Vijeća, no da će se iznaći rješenje za dosadašnje i buduće korisnike sa područja Mjesnih odbora Dugave i Hrelić u vidu nove dvorane za povremena i jednokratna korištenja. Intencija je da cijela zgrada Područnog odsjeka Novi Zagreb – istok bude na raspolaganju Vijeću u narednom razdoblju te će se shodno tome napraviti raspored korištenja navedenih prostorija.

Član Vijeća Dario Laštre postavlja pitanje da li je pristiglo rješenje za naplatu parkiranja u Marjanovićevom prilazu u Utrinama.

Predsjednik Vijeća Milenko Arapović odgovara da još uvijek nije stiglo nikakvo rješenje za navedenu lokaciju, ali čim stigne bit će proslijeđeno na znanje. 

Član Vijeća Zvonimir Rukavina moli za informaciju kada će biti imenovanje Trga Alojzija Stepinca.

Predsjednik Vijeća Milenko Arapović odgovara da će se uputiti dopis nadležnima za navedeni upit.
	
Obzirom da nije bilo daljnjih pitanja niti prijedloga, predsjednik Vijeća Milenko Arapović zaključuje sjednicu.

Sjednica je završila u 18.35 sati.


Zapisnik izradio:
Mateo Peša

